Сярод узнагароджаных — прадстаўнікі будаўнічай галіны. “Для захавання тэмпаў жыллёвага будаўніцтва, у тым ліку і з дзяржпадтрымкай, урад прадаўжае работу над вырашэннем шэрага пытанняў. Сярод іх — уключэнне ў жыллёвае будаўніцтва крэдытных рэсурсаў усіх камерцыйных банкаў, а таксама паступовае зніжэнне ўзроўню працэнтных ставак па банкаўскіх крэдытах, што прадастаўляюцца на агульных умовах. Нядаўна прынята пастанова ўрада, якая прадугледжвае накіраванне на крэдытаванне жылля па праграме адраснага субсідзіравання больш як Br 425 млн”, — адзначыў Андрэй Кабякоў.